Долбоор

**«Кыргыз Республикасында Химиялык заттардын коркунучтуулугун классификациялоонун жана маркалоонун эл аралык тутумун киргизүү программасын жана 2014-2017-жылдарга карата аны ишке ашыруу боюнча иш-чаралардын планын бекитүү жөнүндө»**

**Кыргыз Республикасынын Өкмөтүнүн Токтому**

Кыргыз Республикасынын Жогорку Кеңешинин 2013-жылдын 18-декабрындагы № 3694-V токтому тарабынан бекитилген жана Кыргыз Республикасынын Беларусь Республикасынын, Казакстан Республикасынын жана Россия Федерациясынын Бажы Бирлигине кошулуусу боюнча «Жол картасына» ылайык 2013 – 2017-жылдарга карата Кыргыз Республикасынын туруктуу өнүгүүгө өтүү боюнча Программасын жүзөгө ашыруу боюнча Өкмөттүн Планынын 148-пунктун ишке ашыруу максатында, ошондой эле бир тарабы Кыргыз Республикасы болуп саналган, химиялык продукциянын жүгүртүлүшү жаатындагы эл аралык келишимдердин жоболорун эске алуу менен: Эл аралык соода-сатыктагы айрым кооптуу химиялык заттарга жана пестициддерге карата баштапкы негизденген макулдашуу процедуралары жөнүндө Роттердам конвенциясы, Туруктуу органикалык булгоочулар жөнүндө Стокгольм конвенциясы, Өндүрүштө химиялык заттарды колдонуунун коопсуздугу жөнүндө Эл аралык Эмгек Уюмунун № 170 Конвенциясы, ошондой эле «Глобалдык деңгээлде макулдашылган Кыргыз Республикасындагы химиялык заттардын коркунучтуулугун классификациялоо жана маркалоо тутуму (ГМТ) жөнүндө БУУнун» ST/SG/AC.10/30 рекомендацияларына ылайык, «Кыргыз Республикасынын Өкмөтү жөнүндө» Кыргыз Республикасынын Конституциялык Мыйзамынын 10- жана17-беренелерин жетекчиликке алып,

 Кыргыз Республикасынын Өкмөтү токтом кылат:

1. Бекитилсин:
* «Кыргыз Республикасында Химиялык заттардын коркунучтуулугун классификациялоонун жана маркалоонун эл аралык тутумун киргизүү программасы (мындан ары Программа) жана 2014-2017-жылдарга карата аны ишке ашыруу боюнча иш-чаралардын планы (мындан ары План)»
1. Кыргыз Республикасынын айыл чарба жана мелиорация министрлиги Программаны жана жана аны ишке ашыруу боюнча иш-чаралардын Планын жүзөгө ашырууну жалпы координациялоону жүргүзсүн.
2. Министрликтер жана ведомстволор, Кыргыз Республикасында 2012-жылдын 12-июлундагы № 335-р Кыргыз Республикасынын Өкмөтүнүн буйругу менен түзүлгөн, химиялык заттарды, анын ичинде курамында полихлордифенилдер бар химиялык заттарды коопсуз башкарууга көмөктөшүү боюнча Координациялык комиссиянын мүчөлөрү (1-тиркеме):

- Программаны жүзөгө ашыруу боюнча чараларды көрүшсүн;

- отчеттук жарым жылдыктан кийинки айдын 15 числосунан кечиктирилбестен, Программанын аткарылышынын жүрүшү тууралуу Кыргыз Республикасынын айыл чарба жана мелиорация министрлигине отчет беришсин.

- Программаны жүзөгө ашыруу боюнча жүргүзүлгөн жана пландаштырылып жаткан иштер тууралуу өлкө жарандарына толук маалыматтарды берип туруу максатында ведомстволук веб-сайттардын маалымат берүүчүлүгүн жогорулатууну камсыз кылышсын.

1. Ар жыл сайын, 25-январга карата, Кыргыз Республикасынын айыл чарба жана мелиорация министрлиги Кыргыз Республикасынын Өкмөтүнүн Аппаратына Программаны жүзөгө ашыруу боюнча иш-чаралардын Планынын аткарылышынын жүрүшү тууралуу корутунду маалыматты берип турсун.
2. Ушул токтомдун аткарылышына контролдук кылуу Кыргыз Республикасынын Өкмөтүнүн Аппаратынын агроөнөр жай комплекси жана экология бөлүмүнө жүктөлсүн.
3. Ушул токтом расмий жарыяланган күндөн бир ай өткөндөн кийин күчүнө кирет.

**Кыргыз Республиасынын**

**Премьер – министри Ж. Оторбаев**